钦定古今图书集成/明伦汇编/官常典/第500卷 > 李琼
## 钦定古今图书集成/明伦汇编/官常典/第500卷 > 李琼

按《宋史》本传：“琼字子玉，幽州人。祖傅正，涿州刺史。父
英，涿州从事。琼幼好学，涉猎史传，挟策诣太原。会唐
庄宗属募勇士，即应募，与周祖等十人约为兄弟。一
日会饮，琼熟视周祖，知非常人，因举酒祝曰：‘凡我十
人，龙蛇浑合，异日富贵无相忘。苟渝此言，神降之罚’。”
皆刺臂出血为誓。周祖与琼情好尤密，尝造琼，见其
危坐读书，因问所读何书，琼曰：“此《阃外春秋》所谓‘以
正守国，以奇用兵，较存亡治乱，记贤愚成败，皆在此
也’。”周祖令读之，谓琼曰：“兄当教我。”自是周祖出入，常
袖以自随，遇暇辄读。每问难琼，谓琼为师。及讨河中，
乃解琼兵籍，令参西征军事。贼平，表于朝，授朝散大
夫、大理司直。岁中，迁太子洗马。周祖镇邺，表为大名
少尹。广顺初，拜将作监，充内作坊使，赐金紫，连知亳、

撰文赐之。宋初，召为太子宾客。建隆三年，上章请老，
改右骁卫上将军致仕。琼信释氏，明年四月八日，诣
佛寺遇疾归，至暮卒，年七十三。赠太子少师。